Umetnički prikaz parabole.
**Priča o bogatašu i ubogom Lazaru** je jedna od Isusovih priča iz Novog zaveta.

U priči, siroti Lazar umire i njega anđeli odnose u naručje Abrahamovo. A bogataš, koji nije mario za Lazara dospeva u pakao. Priča je zabeležena samo u jevanđelju po Luki (16:19-31).

Priča
-----

Jevanđelje po Luki daje sledeću Isusovu priču:

> A bio je neki bogat čovek koji se oblačio u skerlet i skupoceno platno i veselio se sjajno svaki dan. A pred njegovim vratima ležao je jedan siromah po imenu Lazar, pun čireva, želeći da se nasiti onim što je padalo sa bogataševe trpeze; uz to su i psi dolazili i lizali njegove rane. A kad umre siromah, anđeli ga odneše u Avraamovo naručje. Umro je i bogataš i sahraniše ga. I kad se mučio u adu, podiže svoje oči i vide izdaleka Avraama i Lazara u njegovom naručju. Tada povika: oče Avraame, smiluj se na mene i pošalji Lazara da umoči vrh svoga prsta u vodu i da mi rashladi jezik, jer se mučim u ovom plamenu.
> 
> A Avraam reče: sinko, seti se da si primio svoja dobra u svom životu, a Lazar isto tako zla; on se sad ovde teši, a ti se mučiš. A preko svega toga postavljena je velika provalija između nas i vas, da ne mogu da pređu oni koji žele odavde k vama, niti da pređu k nama oni odande. Tada reče: molim te onda, oče, da ga pošalješ u kuću moga oca, jer imam petoro braće; neka ih uveri - da ne bi i oni došli na ovo mesto mučenja. Ali Avraam reče: oni imaju Mojsija i proroke, neka poslušaju njih. On pak reče: ne, oče Avraame, nego ako im ko iz mrtvih dođe, pokajaće se. Reče mu: ako ne slušaju Mojsija i proroke, neće ih pridobiti ni onaj ko vaskrsne iz mrtvih.
> 
> – Jevanđelje po Luki, 16,19-30 (prevod Emilijan Čarnić)

Tumačenja
---------

Ime Lazar potiče od hebrejskog *Elazar* (heb: אלעזר, *Elʿāzār*), što znači "Bog mi je pomoć". Na latinskom jeziku se bogataš kaže *dives*, pa se u mnogim evropskim jezicima to tretira kao lično ime bogataša iz priče. Opis Abrahamovog okrilja je tradicionalno jevrejsko verovanje koje se nalazi i u legendama rabina. Abraham se prema Bibliji smatra praocem Jevreja, pa odatle izraz: „vratiti se u okrilje Abrahamovo" znači umreti.

Priča o bogatašu i Lazaru je jedinstvena za jevanđelje po Luki i pretpostavlja se da ne potiče iz zajedničkog izvora Q. Priča je bila veoma popularna u srednjem veku i smatrana je istinitom, a ne parabolom. Lazar iz priče je postao sveti Lazar, zaštitnik gubavaca. Danas neki smatraju da ova priča govori o istinitom događaju, dok drugi smatraju da je samo još jedna od Isusovih parabola. U prilog istinitosti se navodi da Isus daje ime čoveka, za razliku od drugih parabola gde se jednostavno kaže „neki čovek". Oni koji smatraju da je u pitanju samo parabola ističu brojne sličnosti sa drugim parabolama, kao što su preokret sreće, upotreba antiteze, i sl.

Ova priča, poput mnogih drugih Isusovih priča, govori o ophođenju prema poslednjem u društvu. Prema Fromu, ona izražava mržnju prema vlastima — bogatima, učenima i moćnima. Bogataš je bezosećajan za potrebe siromaha, i njegovo evenutalno poštovanje zakona ne može biti nadoknada za nedostatak milosrđa. Isus neprestano ponavlja da je božje carstvo unutar duše a ne u zakonu, nasuprot farisejskom poimanju. Uobičajeno hrišćansko tumačenje poslednje rečenice („*ako ne slušaju Mojsija i proroke, neće ih pridobiti ni onaj ko vaskrsne iz mrtvih*") se uslavnom odnosi na Hristovo vaskrsenje.

Izvori
------

1. ↑  Bošnjak, Branko, 1923- Racionalna kritika iracionalnog shvaćanja. <Opremio Zoltan Gabor> Zagreb, "Naprijed," 1966.
2. ↑  William Barclay, The Parables of Jesus, Westminster John Knox Press, 1999, pp. 92-98.
3. ↑  Ginzberg L. *Legends of the Jews* 1909.
4. ↑  Kohler.*Jewish Encyclopedia* 1905.
5. ↑  Đura Daničić, Pero Budmani, Tomislav Maretić, *Rječnik hrvatskoga ili srpskoga jezika* Jugoslavenska akademija znanosti i umjetnosti 1976 s.18
6. ↑  August Harambašić, Fran Mažuranić *Pjesme i proza* 1966 s. 373
7. ↑  Arland J. Hultgren, The Parables of Jesus: A Commentary, Eerdmans, 2002,, pp. 110-118.
8. ↑  [ Arhivirano 2008-05-13 na Wayback Machine-u Saint Lazarus
9. ↑
10. ↑  Wright T. Luke for Everyone, p201
11. ↑  Erich Fromm, Dogma o Kristu (scribd)
12. ↑  Arland J. Hultgren, The Parables of Jesus: A CommentaryThe Parables of Jesus: A Commentary, Eerdmans, 2002,, pp. 110-118.

Vidi još
--------

***Priča o bogatašu i ubogom Lazaru*** na Wikimedijinoj ostavi

* Isusove parabole

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |